बृहत्संहिता/अध्यायः ३९
३९ सस्यजातकाध्यायः ।।
 वृश्चिकवृषप्रवेशे भानोर्ये बादरायणेनौक्ताः ।	
 ग्रीष्मशरत्सस्यानां सदसद्योगाः कृतास्त इमे ।।	३९.०१ ।। 
 भानोरलिप्रवेशे केन्द्रैस्तस्मात्शुभग्रहऽक्रान्तैः ।	
 बलवद्भिः सौम्यैर्वा *निरीक्षिते[क्.निरीक्षितैर्] ग्रैष्मिकविवृद्धिः ।।	३९.०२ ।। 
 अष्टमराशिगते +अर्के गुरुशशिनोः कुम्भसिंह*संस्थितयोः[क्.स्थितयोः] ।	
 सिंहघटसंस्थयोर्वा निष्पत्तिर्ग्रीष्मसस्यस्य ।।	३९.०३ ।। 
 अर्कात्सिते द्वितीये बुधे +अथ वा युगपदेव वा स्थितयोः ।	
 व्ययगतयोरपि तद्वन्निष्पत्तिरतीव गुरुदृष्ट्या ।।	३९.०४ ।। 
 शुभमध्ये +अलिनि सूर्याद्गुरुशशिनोः सप्तमे परा सम्पत् ।	
 अल्यादिस्थे सवितरि गुरौ द्वितीये +अर्धनिष्पत्तिः ।।	३९.०५ ।। 
 लाभहिबुकार्थयुक्तैः सूर्यादलिगात्सितैन्दुशशिपुत्रैः ।	
 सस्यस्य परा सम्पत्कर्मणि जीवे गवां चाग्र्या ।।	३९.०६ ।। 
 कुम्भे गुरुर्गवि शशी सूर्यो +अलिमुखे कुजार्कजौ मकरे ।	
 निष्पत्तिरस्ति महती पश्चात्परचक्रभयरोगम् ।।	३९.०७ ।। 
 मध्ये पापग्रहयोः सूर्यः सस्यं विनाशयत्यलिगः ।	
 पापः सप्तमराशौ जातं जातं विनाशयति ।।	३९.०८ ।। 
 अर्थस्थाने क्रूरः सौम्यैरनिरीक्षितः प्रथमजातम् ।	
 सस्यं निहन्ति पश्चादुप्तं निष्पादयेद्व्यक्तम् ।।	३९.०९ ।। 
 जामित्रकेन्द्रसंस्थौ क्रूरौ सूर्यस्य वृश्चिकस्थस्य ।	
 सस्यविपत्तिं कुरुतः सौम्यैर्दृष्टौ न सर्वत्र ।।	३९.१० ।। 
 वृश्चिकसंस्थादर्कात्सप्तमषष्ठौपगौ यदा क्रूरौ ।	
 भवति तदा निष्पत्तिः सस्यानां अर्घपरिहानिः ।।	३९.११ ।। 
 विधिनाअनेनएव रविर्वृषप्रवेशे शरत्समुत्थानाम् ।	
 विज्ञेयः सस्यानां नाशाय शिवाय वा तज्ज्ञैः ।।	३९.१२ ।। 
 त्रिषु मेषऽदिषु सूर्यः सौम्ययुतो वीक्षितो +अपि वा विचरन् ।	
 *ग्रैष्मिक[क्.ग्रष्मिक]धान्यं कुरुते *समर्घम्[क्.समर्थम्] अभयौपयोग्यं च ।।	३९.१३ ।। 
 कार्मुकमृगघटसंस्थः *शारदसस्यस्य[क्.शारदस्य] तद्वदेव रविः ।	
 संग्रहकाले ज्ञेयो विपर्ययः क्रूरदृग्*योगात्[क्.यागात्] ।।	३९.१४ ।।